MUNICIPIUL SATU MARE

CABINET VICEPRIMAR
Nr.60006/20.10.2026 

Băbțan Raul Gabriel, Viceprimar al Municipiului Satu Mare,
În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”  vânzarea prin licitație publică a imobilului teren înscris în CF nr. 189585 Satu Mare, Nr. Top. 13127/6 în suprafață de 1.151 mp,proprietatea privată a municipiului Satu Mare”
 În susținerea căruia formulez prezentul,

REFERAT DE APROBARE


Având în vedere solicitarea doamnei Pop Ana, înregistrată la Primăria Municipiului Satu Mare sub nr. 25739/21.04.2026, privind cumpărarea imobilului teren în suprafață de 1.151 mp, proprietatea privată a municipiului Satu Mare, se propune aprobarea oportunității vânzării acestuia prin licitație publică, vânzarea terenului permițând valorificarea patrimoniului municipiului și obținerea de venituri la bugetul local.
          Imobilul teren, obiect al prezentului proiect de hotărâre este proprietatea privată a municipiului Satu Mare, în suprafața de 1.151 mp, înscris în CF nr. 189585 Satu Mare, cu Nr. Top 13127/6, situat în intravilanul municipiului Satu Mare, fiind înregistrat în patrimoniu sub  nr. de inventar T 2518 cu valoarea de 172,650.00 lei, rezultând că 1 mp are valoarea de 150 lei, la un curs valutar de 5,32 lei, rezultă o valoare de 28,19 €/mp.

           Din raportul de evaluare întocmit de S.C. Koncret S.R.L. Satu Mare,  întocmit de către evaluator autorizat Ing. Pop Olimpia Dorina, rezultă că valoarea de piață al terenului este de 37,00 €/mp, respectiv 42.587 €, 
           Conform O.U.G. nr. 57/2019 privind Codul administrativ, cu modificările și completările ulterioare prețul minim de vânzare, este aprobat prin hotărârea autorităților deliberative de la nivelul administrației publice locale, iar acesta va fi valoarea cea mai mare dintre prețul de piață determinat prin raport de evaluare întocmit de un evaluator autorizat în condițiile legii,  şi valoarea de inventar a imobilului.
           Drept urmare a celor de mai sus, prețul minim de pornire al licitației va fi cel rezultat din raportul de evaluare, respectiv suma de 42.587 €.

           Având în vedere  prevederile art. 363 din O.U.G. 57/2019 privind Codul administrativ:
  (1) Vânzarea bunurilor din domeniul privat al statului sau al unităților administrativ-teritoriale se face prin licitație publică, organizată în condițiile prevăzute la art. 334-346, cu respectarea principiilor prevăzute la art. 311, cu excepția cazurilor în care prin lege se prevede altfel.

  (2) Stabilirea oportunității vânzării bunurilor din domeniul privat al statului sau al unităților administrativ – teritoriale şi organizarea licitației publice se realizează de către autoritățile prevăzute la art. 287, cu excepția cazurilor în care prin lege se prevede altfel. [...]
  (4) Vânzarea prin licitație publică a bunurilor imobile aparținând unităților administrativ-teritoriale se aprobă prin hotărâre a consiliului județean, a Consiliului General al Municipiului Bucureşti, respectiv a consiliului local al comunei, al orașului sau al municipiului, după caz.

  (5) Garanția se stabilește între 3 şi 10% din prețul contractului de vânzare, fără TVA.

  (6) Cu excepția cazurilor în care prin lege se prevede altfel, prețul minim de vânzare, aprobat prin hotărâre a Guvernului sau prin hotărâre a autorităților deliberative de la nivelul administrației publice locale, după caz, va fi valoarea cea mai mare dintre prețul de piață determinat prin raport de evaluare întocmit de evaluatori persoane fizice sau juridice, autorizați, în condițiile legii, şi selectați prin licitație publică, şi valoarea de inventar a imobilului.

  (7) Răspunderea juridică privind corectitudinea stabilirii prețului prevăzut în raportul de evaluare revine exclusiv evaluatorului care  a întocmit respectivul raport de evaluare.”


Față de cele expuse mai sus și ținând cont de prevederile art.136 alin.(1) și alin.(8) lit.a) din O.U.G. nr.57/2019 privind Codul Adminsitrativ, cu modificările și completările ulterioare, propun Consiliului local spre analiză şi aprobare prezentul proiect de hotărâre. 
                                                     Iniţiator proiect

                                                         Vicerimar,

                                                 Băbțan Raul   Gabriel
Red/Teh
Munich Diana /2 ex 

